pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เร่งสอบข้อเท็จจริงกรณีหญิงเสียชีวิตหลังฉีดวัคซีนโควิด 2 สัปดาห์
วันเสาร์ที่ 29 พฤษภาคม 2564
สธ.เร่งสอบข้อเท็จจริงกรณีหญิงเสียชีวิตหลังฉีดวัคซีนโควิด 2 สัปดาห์
กระทรวงสาธารณสุข เร่งสอบสวนโรคกรณีหญิงเสียชีวิตหลังฉีดวัคซีนซิโนแวค 2 สัปดาห์ อยู่ระหว่างการรวบรวมข้อมูลเสนอที่ประชุมคณะผู้เชี่ยวชาญพิจารณาเหตุการณ์ไม่พึงประสงค์ภายหลังได้รับการสร้างเสริมภูมิคุ้มกันโรคจังหวัดสงขลา เพื่อสรุปสาเหตุการเสียชีวิต ในวั
กระทรวงสาธารณสุข เร่งสอบสวนโรคกรณีหญิงเสียชีวิตหลังฉีดวัคซีนซิโนแวค 2 สัปดาห์ อยู่ระหว่างการรวบรวมข้อมูลเสนอที่ประชุมคณะผู้เชี่ยวชาญพิจารณาเหตุการณ์ไม่พึงประสงค์ภายหลังได้รับการสร้างเสริมภูมิคุ้มกันโรคจังหวัดสงขลา เพื่อสรุปสาเหตุการเสียชีวิต ในวันที่ 30 พฤษภาคม 2564 พร้อมติดตามผู้รับวัคซีนในล็อตเดียวกัน
วันนี้ (29 พฤษภาคม 2564) นายแพทย์โอภาส การย์กวินพงศ์ อธิบดีกรมควบคุมโรค ให้สัมภาษณ์กรณีสื่อมวลชนเสนอข่าวมีผู้ใช้เฟซบุ๊กโพสต์ข้อความเกี่ยวกับการเสียชีวิตของเพื่อนหลังจากได้รับการฉีดวัคซีนโควิด 19ของซิโนแวคประมาณ 2 สัปดาห์ ว่า กระทรวงสาธารณสุข ขอแสดงความเสียใจกับครอบครัวผู้เสียชีวิตได้รับรายงานเบื้องต้นว่า ขณะนี้ ศูนย์ประสานงานฯAEFI ของโรงพยาบาลหาดใหญ่ สํานักงานสาธารณสุขจังหวัดสงขลาสํานักงานสาธารณสุขจังหวัดยะลา ได้ร่วมกันตรวจสอบข้อเท็จจริง อยู่ระหว่างการรวบรวมข้อมูล ประวัติการรักษาเพื่อเสนอต่อคณะผู้เชี่ยวชาญพิจารณาเหตุการณ์การไม่พึงประสงค์ภายหลังได้รับการสร้างเสริมภูมิคุ้มกันโรคจังหวัดสงขลา กําหนดประชุมร่วมกันในวันที่30 พฤษภาคม 2564 เพื่อสรุปสาเหตุการเสียชีวิต ตามระบบการเฝ้าระวังเหตุการณ์ไม่พึงประสงค์ภายหลังได้รับการสร้างเสริมภูมิคุ้มกันโรค (Adverse Events FollowingImmunization : AEFI) ที่วางไว้ อย่างไรก็ตาม จะต้องรวบรวมหลักฐานเพิ่มเติมตามแนวทางปฏิบัติการการเฝ้าระวัง AEFIกรณีที่มีผู้เสียชีวิต โดยประสานขออนุญาตครอบครัวทําการพิสูจน์ศพ หรือการตรวจศพ โดยการเอกซเรย์ และเก็บตัวอย่าง ส่งตรวจทางห้องปฏิบัติการ เพื่อหาสาเหตุการเสียชีวิต รวมทั้งติดตามผู้รับวัคซีนในล็อตเดียวกัน โดยเฉพาะหญิงวัยเจริญพันธุ์ โดยข้อสรุปจากคณะกรรมการ AEFI จังหวัด จะเข้าสู่ที่ประชุมคณะกรรมการ AEFI ระดับประเทศ ที่ประกอบด้วยแพทย์ผู้เชี่ยวชาญด้านที่เกี่ยวข้องร่วมกันพิจารณา เพื่อชี้แจงสร้างความเข้าใจกับครอบครัว สังคม ต่อไป
ทั้งนี้ จากการสอบสวนโรคของทีมสอบสวนควบคุมโรคระบาดวิทยา รพ.หาดใหญ่ ผู้เสียชีวิตเป็นหญิงอายุ32 ปี ไม่มีโรคประจําตัว ได้รับวัคซีนซิโนแวคเข็มที่ 1 เมื่อวันที่ 14 พฤษภาคม ที่โรงพยาบาลหาดใหญ่หลังฉีดสังเกตอาการ 30 นาทีไม่มีอาการผิดปกติ ไลน์หมอพร้อมติดตามอาการวันที่ 1 มีอาการปวดศีรษะปวดกล้ามเนื้อ วันที่ 7 หลังฉีด มีอาการปวดศีรษะ เหนื่อย อ่อนเพลีย ไม่มีแรง เช้าวันที่ 27 พ.ค. หมดสติ รถพยาบาลส่งห้องฉุกเฉินที่โรงพยาบาลหาดใหญ่ แพทย์ประเมินอาการแรกรับ มีภาวะหัวใจหยุดเต้นเฉียบพลันได้ช่วยฟื้นคืนชีพ ผู้ป่วยเสียชีวิตในเวลาต่อมา แพทย์วินิจฉัยมีภาวะลิ่มเลือดอุดกั้นในปอดเฉียบพลัน
นายแพทย์โอภาสกล่าวต่อว่า ในการเตรียมตัวก่อนฉีดวัคซีน ควรนอนหลับพักผ่อนให้เพียงพอ ร่างกายแข็งแรง ไม่มีไข้ ไม่มีอาการป่วย ดื่มน้ําให้เพียงพอ และแจ้งประวัติการแพ้ยาหรือวัคซีน โรคประจําตัว ให้แพทย์ทราบสําหรับอาการไม่พึงประสงค์ ส่วนใหญ่เป็นอาการที่พบได้ทั่วไปหลังการฉีดวัคซีน เช่น เจ็บ บวม มีไข้ต่ําๆ อ่อนเพลียปวดศีรษะ ส่วนอาการแพ้วัคซีนรุนแรง จะเหมือนคนแพ้อาหารทะเล ไรฝุ่น โปรตีนในนมวัว มีอาการตั้งแต่แพ้ไม่มากมีผื่น จนถึงความดันตกรุนแรงได้ แน่นหน้าอก หายใจไม่ออก ปวดศีรษะรุนแรง ปากเบี้ยว กล้ามเนื้ออ่อนแรงมักพบหลังการฉีด 15 นาที
***************************************** 29 พฤษภาคม 2564
รัฐบาลไทย-ข่าวทำเนียบรัฐบาล-รองนายกรัฐมนตรีลงพื้นที่ตรวจเยี่ยมโรงพยาบาลสนามและจุดฉีดวัคซีนโควิด-19 จังหวัดชลบุรี พร้อมขอ อสม.เป็นกำลังสำคัญรวบรวมข้อมูลประชาชนเพื่อเป้าหมายคนไทยทุกคนได้รับวัคซีนโควิด-19 ตามนโย
วันเสาร์ที่ 29 พฤษภาคม 2564
รองนายกรัฐมนตรีลงพื้นที่ตรวจเยี่ยมโรงพยาบาลสนามและจุดฉีดวัคซีนโควิด-19 จังหวัดชลบุรี พร้อมขอ อสม.เป็นกําลังสําคัญรวบรวมข้อมูลประชาชนเพื่อเป้าหมายคนไทยทุกคนได้รับวัคซีนโควิด-19 ตามนโย
รองนายกรัฐมนตรีลงพื้นที่ตรวจเยี่ยมโรงพยาบาลสนามและจุดฉีดวัคซีนโควิด-19 จังหวัดชลบุรี พร้อมขอ อสม.เป็นกําลังสําคัญรวบรวมข้อมูลประชาชนเพื่อเป้าหมายคนไทยทุกคนได้รับวัคซีนโควิด-19 ตามนโยบายรัฐบาล
วันที่ 29 พ.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าววว่า วันนี้ นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมด้วยนายสาธิต ปิตุเตชะ รมช.สาธารณสุข และผู้บริหารกระทรวงสาธารณสุข ได้เดินทางไปเยี่ยมให้กําลังใจบุคลากรางการแพทย์ และผู้ป่วยโควิด-19 ณ โรงพยาบาลสนาม มหาวิทยาลัยการกีฬาแห่งชาติ จังหวัดชลบุรี พร้อมตรวจศักยภาพการฉีดวัคซีนให้แก่ประชาชนและให้กําลังใจบุคลากรทางการแพทย์ พบปะคณะอาสาสมัครสาธารณสุขประจําหมู่บ้าน(อสม.) ณ จุดฉีดวัคซีนโควิด-19 ศาลาประชาคมเทศบาลเมืองบ้านสวน อําเภอเมือง จังหวัดชลบุรี
ทั้งนี้ จังหวัดชลบุรีเป็นหนึ่งในพื้นที่เป้าหมายที่รัฐบาลจะเร่งผลักดันให้มีการฉีดวัคซีนให้แก่ประชาชน เนื่องจากเป็นพื้นที่เศรษฐกิจสําคัญทั้งในด้านการเป็นที่ตั้งของเขตเศรษฐกิจอีอีซี มีโรงงานอุตสาหกรรมอยู่อย่างหนาแน่น และเป็นที่ตั้งของสถานที่ท่องเที่ยวยอดนิยมของทั้งคนไทยและต่างชาติ
น.ส.ไตรศุลี กล่าวว่า รองนายกรัฐมนตรีได้ชื่นชมกับการเตรียมความพร้อมของจังหวัดชลบุรี ทั้งในด้านการเฝ้าระวังการแพร่กระจายของโรค การดูแลรักษาประชาชนผู้ติดเชื้อ และการจัดพื้นที่สําหรับฉีดวัคซีนที่มีขั้นตอนตามมาตรฐาน ให้บริการที่รวดเร็ว โดยมีศักยภาพฉีดวัคซีนให้ประชาชนได้ถึงวันละ 2,000-3,000 คน
รองนายกรัฐมนตรีได้กล่าวระหว่างพูดคุยให้กําลังใจกับ อสม.จังหวัดชลบุรีว่า ขณะนี้รัฐบาลได้มีความพยายามพัฒนาช่องทางให้ประชาชนลงทะเบียนเพื่อเข้ารับวัคซีนอย่างเป็นระบบมากที่สุดโดยเฉพาะการลงทะเบียนผ่านแอปพลิเคชั่นต่างๆ แต่จากการประเมินร่วมกับกรมควบคุมโรคแล้ว ช่องทางที่จะดึงประชาชนเข้ามาฉีดวัคซีนได้มากที่สุดก็ยังคงเป็นช่องทางของ อสม. ซึ่งเข้าถึงประชาชนในระดับหมู่บ้านโดยเฉพาะประชาชนในต่างจังหวัดและไม่สามารถเข้าลงทะเบียนผ่านระบบแอปพลิเคชั่น
“รองนายกรัฐมนตรีได้ขอให้พี่น้อง อสม. เป็นหนึ่งในการเป็นกําลังสําคัญรวบรวมข้อมูลประชาชนในพื้นที่ที่ตนเองดูแล และประสานงานส่งข้อมูลกับหัวหน้า รพสต. เพื่อประสานส่งข้อมูลกับนายแพทย์สาธารณสุขจังหวัดเพื่อให้ประชาชนทุกกลุ่มเข้าถึงวัคซีนอย่างทั่วถึงตามนโยบายของรัฐบาลคือคนไทยทุกคนจะได้รับวัคซีนโควิด-19” น.ส.ไตรศุลี กล่าว
.................
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมพิจารณาร่างกฎหมายเกี่ยวกับมาตรการให้ความช่วยเหลือเยียวยาผู้ได้รับผลกระทบจากการระบาดของโควิด-๑๙
วันเสาร์ที่ 29 พฤษภาคม 2564
ปลัดกระทรวงยุติธรรม ประชุมพิจารณาร่างกฎหมายเกี่ยวกับมาตรการให้ความช่วยเหลือเยียวยาผู้ได้รับผลกระทบจากการระบาดของโควิด-๑๙
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดโรคติดเชื้อไวรัสโคโรนา ๒๐๑๙ ครั้งที่ ๓/๒๕๖๔
ในวันศุกร์ที่ ๒๘ พฤษภาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดโรคติดเชื้อไวรัสโคโรนา ๒๐๑๙ ครั้งที่ ๓/๒๕๖๔ โดยมีคณะอนุกรรมการ และหน่วยงานที่เกี่ยวข้องเข้าร่วม ณ ห้องประชุม ๑๐ - ๐๖ ชั้น ๑๐ อาคารที่ทําการกระทรวงยุติธรรม และระบบการประชุมทางไกล (Vedio Conference)
ทั้งนี้ เพื่อพิจารณาร่างกฎหมายเกี่ยวกับมาตรการให้ความช่วยเหลือเยียวยาผู้ได้รับผลกระทบจากการระบาดของโรคติดเชื้อไวรัสโคโรนา ๒๐๑๙ และรับทราบข้อเสนอต่อคณะกรรมการปฏิรูปกฎหมายในระยะเร่งด่วน
รัฐบาลไทย-ข่าวทำเนียบรัฐบาล-กรมการจัดหางาน เปิดรับสมัครบุคคลเพื่อเลือกสรรเป็นพนักงานราชการทั่วไป 25 อัตรา
วันเสาร์ที่ 29 พฤษภาคม 2564
กรมการจัดหางาน เปิดรับสมัครบุคคลเพื่อเลือกสรรเป็นพนักงานราชการทั่วไป 25 อัตรา
กรมการจัดหางาน กระทรวงแรงงาน เปิดรับสมัครบุคคลเพื่อเลือกสรรเป็นพนักงานราชการทั่วไป ระดับปริญญาตรี 8 ตําแหน่ง  ประกาศนียบัตรวิชาชีพขั้นสูง (ปวส.) 1 ตําแหน่ง รวม 25 อัตรา เงินเดือน 13,800 – 19,500 บาท รับสมัครทางอินเตอร์เน็ต วันที่ 7 – 11 มิ.ย. 64
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน เปิดรับสมัครบุคคลเพื่อเลือกสรรเป็นพนักงานราชการทั่วไป จํานวน 25 อัตรา อัตราค่าตอบแทนเดือนละ 13,800 – 19,500 บาท แบ่งเป็นวุฒิการศึกษาระดับปริญญาตรี 8 ตําแหน่ง ได้แก่ ตําแหน่งนักวิชาการคอมพิวเตอร์ 4 อัตรา อัตราค่าตอบแทน 19,500 บาท นักวิชาการแรงงาน 7 อัตรา อัตราค่าตอบแทน 18,000 บาท นักวิชาการแรงงาน (ด้านการวิจัย) 8 อัตรา อัตราค่าตอบแทน 18,000 บาท นักวิชาการแรงงาน (ด้านการออกแบบสื่อ) 1 อัตรา อัตราค่าตอบแทน 18,000 บาท นักวิชาการแรงงาน (ด้านภาษาอังกฤษ) 1 อัตรา อัตราค่าตอบแทน 18,000 บาท นักวิชาการเงินและบัญชี 1 อัตรา อัตราค่าตอบแทน 18,000 บาท นักสถิติ 1 อัตรา อัตราค่าตอบแทน 18,000 บาท นักทรัพยากรบุคคล 1 อัตรา อัตราค่าตอบแทน 18,000 บาท และผู้สําเร็จการศึกษาประกาศนียบัตรวิชาชีพขั้นสูง (ปวส.) ตําแหน่งเจ้าพนักงานแรงงาน 1 อัตรา อัตราค่าตอบแทน 13,800 บาท โดยรับสมัครทางอินเตอร์เน็ต ตั้งแต่วันที่ 7 – 11 มิถุนายน 2564 ตลอด 24 ชั่วโมง ไม่เว้นวันหยุดราชการ
สําหรับคุณสมบัติของผู้มีสิทธิสมัครเข้ารับการเลือกสรรเป็นพนักงานราชการ ต้องมีสัญชาติไทย อายุไม่ต่ํากว่า 18 ปี และไม่เกิน 60 ปี ไม่เป็นผู้ดํารงตําแหน่งทางการเมือง บุคคลล้มละลาย ผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานของรัฐ เป็นต้น ผู้สนใจสามารถสมัครได้ที่เว็บไชต์ https//doe.thaijobjob.com หัวข้อ "รับสมัครบุคคลเพื่อเลือกสรรเป็นพนักงานราชการทั่วไป" หรือ www.doe.go.th หัวข้อ "งานราชการกรมการจัดหางาน” โดยเลือกสมัครได้เพียง 1 ตําแหน่งเท่านั้น ซึ่งผู้สมัครสอบต้องมีวุฒิการศึกษาตรงตามคุณสมบัติเฉพาะสําหรับตําแหน่ง ตามประกาศรับสมัครสอบฯ ทั้งนี้หากตรวจสอบภายหลังพบว่าไม่มีคุณสมบัติตามที่กําหนด กรมการจัดหางานจะถือว่าขาดคุณสมบัติ โดยผู้สมัครสามารถตรวจสอบการรับรองคุณวุฒิด้วยตนเองได้ จากระบบรับรองคุณวุฒิของสํานักงาน ก.พ. ผู้สมัครที่มีสิทธิเข้ารับการประเมินสมรรถนะ ต้องเข้ารับการประเมินสมรรถนะ 3 ภาค ได้แก่ ภาคความรู้ความสามารถทั่วไป ภาคความรู้ความสามารถเฉพาะตําแหน่ง โดยวิธีการสอบข้อเขียน และภาคความเหมาะสมกับตําแหน่ง โดยวิธีการสอบสัมภาษณ์ ซึ่งผู้ผ่านการเลือกสรรจะต้องเป็นผู้ที่ได้คะแนนแต่ละภาคไม่ต่ํากว่า ร้อยละ 60
“ขอประชาสัมพันธ์ผู้ที่สนใจสมัครเข้าทํางานกับกรมการจัดหางาน อย่าหลงเชื่อ ผู้มาแอบอ้างว่าสามารถช่วยเหลือให้ท่านได้รับการเลือกสรร หรือมีพฤติกรรมในทํานองเดียวกัน กรมการจัดหางานจะดําเนินการสอบแข่งขันด้วยความโปร่งใส ยุติธรรมและเสมอภาค โดยสามารถสมัครสอบได้ทางอินเทอร์เน็ต ตั้งแต่วันที่ 7 – 11 มิถุนายน 2564 ตลอด 24 ชั่วโมง ไม่เว้นวันหยุดราชการ ค่าธรรมเนียมสมัครสอบ จํานวน 330 บาท สามารถ ติดต่อสอบถามรายละเอียดเพิ่มเติมได้ที่ โทร. 0 2248 6896 กลุ่มงานสรรหาและบรรจุแต่งตั้ง กองบริหารทรัพยากรบุคคล หรือสายด่วนกระทรวงแรงงาน 1506 กด 2 กรมการจัดหางาน ” อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันเสาร์ที่ 29 พฤษภาคม 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่โรงพยาบาลจุฬาลงกรณ์ สภากาชาดไทย
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยนายถนอม รัตนเศรษฐ ผู้ช่วยผู้ว่าการ รฟม. ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจเติมความสุขให้ประชาชน” จํานวน 800 กล่อง ให้แก่ โรงพยาบาลจุฬาลงกรณ์ สภากาชาดไทย ณ อาคารอํานวยการ โรงพยาบาลจุฬาลงกรณ์ สภากาชาดไทย เพื่อสนับสนุนบุคลากรทางการแพทย์ และประชาชนที่รักษาตัวอยู่ในสถานพยาบาล เนื่องจากการแพร่ระบาดของฝชื้อไวรัส COVID – 19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล ได้แก่ ร้านเด็ดสะระตี่หมูทอด(สถานีสุทธิสาร) ร้านหนูเมย์ ฟู้ดส์ (สถานีห้วยขวาง) ร้านศิรินทร์ภัตตาคาร (สถานีคลองเตย) ร้านครัวคุณโต้ง (สถานีสามย่าน)และร้านเฮงซีฟู้ดเยาวราช (สถานีวัดมังกร)
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ ประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๑/๒๕๖๔
วันเสาร์ที่ 29 พฤษภาคม 2564
กระทรวงยุติธรรม โดยกรมคุ้มครองสิทธิฯ ประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๑/๒๕๖๔
นายวัลลภ นาคบัว รองปลัดกระทรวงยุติธรรม ในฐานะหัวหน้ากลุ่มภารกิจด้านบริหารความยุติธรรม เป็นประธานการประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๑/๒๕๖๔
ในวันศุกร์ที่ ๒๘ พฤษภาคม ๒๕๖๔ เวลา ๑๐.๐๐ น.ณ ห้องประชุม ๑๐-๐๑ อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม ในฐานะประธานอนุกรรมการ มอบหมายให้นายวัลลภ นาคบัว รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรมเป็นประธานการประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๑/๒๕๖๔จัดโดยกรมคุ้มครองสิทธิและเสรีภาพ โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ ในฐานะอนุกรรมการนางทัศนีย์ เปาอินทร์ ในฐานะอนุกรรมการและเลขานุการ นางสุจิตรา แก้วไกร ผู้อํานวยการกองพิทักษ์สิทธิและเสรีภาพพร้อมด้วย หน่วยงานต่างๆ และผู้แทนขบวนการประชาชนเพื่อสังคมที่เป็นธรรม (ขปส.) เข้าร่วม
สําหรับการประชุมในครั้งนี้ เพื่อรับทราบความคืบหน้าของการดําเนินการตามบันทึกข้อตกลง และพิจารณาให้ความเห็นชอบดําเนินการตามบันทึกข้อตกลงดังกล่าว ทั้งนี้ ข้อมูลที่ได้ ฝ่ายเลขาฯ จะรวบรวบความเห็นและประเด็นต่างๆ เสนอต่อคณะกรรมการ แก้ไขปัญหาของขบวนการประชาชนเพื่อสังคมที่เป็นธรรม และคณะทํางานศึกษาร่างกฎหมายว่าด้วยการนิรโทษกรรมฯ ต่อไป
รัฐบาลไทย-ข่าวทำเนียบรัฐบาล-รมว.ทส. ร่วมเป็นสักขีพยาน การลงนามความร่วมมือด้านการเปลี่ยนแปลงสภาพภูมิอากาศ ระหว่างไทยและสวิส
วันเสาร์ที่ 29 พฤษภาคม 2564
รมว.ทส. ร่วมเป็นสักขีพยาน การลงนามความร่วมมือด้านการเปลี่ยนแปลงสภาพภูมิอากาศ ระหว่างไทยและสวิส
รมว.ทส. ร่วมเป็นสักขีพยาน การลงนามความร่วมมือด้านการเปลี่ยนแปลงสภาพภูมิอากาศ ระหว่างไทยและสวิส
รมว.ทส. ร่วมเป็นสักขีพยาน การลงนามความร่วมมือด้านการเปลี่ยนแปลงสภาพภูมิอากาศ ระหว่างไทยและสวิส
วันที่ 28 พฤษภาคม 2564 เวลา 12.45 น.
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) และ Ms. Simonetta Sommaruga รัฐมนตรีว่าการกระทรวงสิ่งแวดล้อม คมนาคม พลังงาน และการสื่อสารของสมาพันธรัฐสวิส ร่วมเป็นสักขีพยานผ่านวิดีโอคอนเฟอเรนซ์ (Video Conference) ในพิธีลงนามในแถลงการณ์ร่วม (Joint Statement) ระหว่างสํานักงานนโยบายและแผนทรัพยากรธรรมชาติและสิ่งแวดล้อมของราชอาณาจักรไทย กับกรมสิ่งแวดล้อมของสมาพันธรัฐสวิส ในความร่วมมือด้านการเปลี่ยนแปลงสภาพภูมิอากาศ โดยมี ดร. รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม (สผ.) และ Mrs. Helene Budliger Artieda เอกอัครราชทูตสมาพันธรัฐสวิส ประจําประเทศไทย ร่วมลงนาม บนเรือโดยสารพลังงานไฟฟ้า ณ ท่าเทียบเรือ CAT Tower ซึ่งนับเป็นความร่วมมือในการลดก๊าซเรือนกระจกระหว่างสองประเทศ โดยโอกาสนี้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย ดร. อัษฎาพร ไกรพานนท์ รองปลัดกระทรวงฯ และผู้บริหารระดับสูงในสังกัดกระทรวงฯ ที่เกี่ยวข้อง ได้ร่วมเป็นเกียรติในพิธีลงนามดังกล่าวผ่านวิดีโอคอนเฟอเรนซ์ (Video Conference) ด้วย
โดยนายวราวุธ ได้กล่าวถ้อยแถลงแสดงความยินดีเนื่องในโอกาสฉลองครบรอบ 90 ปี การสถาปนาความสัมพันธ์ทางการทูตระหว่างราชอาณาจักรไทยกับสมาพันธรัฐสวิสในวันนี้ และในโอกาสพิเศษนี้ กระทรวงฯ ได้มี
การดําเนินการความร่วมมือสําคัญกับสมาพันธรัฐสวิส 2 ประเด็น คือ การจัดทําแถลงการณ์ร่วมฯ เพื่อเสริมสร้างความร่วมมือระหว่างสองประเทศในด้านการเปลี่ยนแปลงสภาพภูมิอากาศ และโครงการพัฒนาเส้นทางศึกษาธรรมชาติ ไทย-สวิตเซอร์แลนด์ ณ อุทยานแห่งชาติเขาใหญ่ โดยแถลงการณ์ร่วมฯ มีเนื้อหาแสดงถึงความมุ่งมั่นของสองประเทศในการร่วมแก้ไขปัญหาการเปลี่ยนแปลงสภาพภูมิอากาศของโลก การมุ่งขับเคลื่อนประเทศสู่วิถีการพัฒนาที่มีภูมิคุ้มกันต่อการเปลี่ยนแปลงสภาพภูมิอากาศ และความตั้งใจที่จะร่วมยกระดับความร่วมมือตามความตกลงปารีส โดยเฉพาะการดําเนินงานภายใต้ข้อ 6 ของความตกลงปารีส อันจะนําไปสู่การดําเนินงานและการบรรลุเป้าหมายการมีส่วนร่วมที่ประเทศกําหนด (Nationally Determined Contribution) ของทั้งสองประเทศ
รัฐบาลไทย-ข่าวทำเนียบรัฐบาล-มหาดไทย แจ้งทุกจังหวัดจัดกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564
วันเสาร์ที่ 29 พฤษภาคม 2564
มหาดไทย แจ้งทุกจังหวัดจัดกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564
มหาดไทย แจ้งทุกจังหวัดจัดกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564 พร้อมเชิญชวนประชาชนร่วมลงนามถวายพระพรชัยมงคลบนหน้าเว็บไซต์ของทุกจังหวัดทั่วประเทศ
วันนี้ (29 พ.ค. 64) นายฉัตรชัย พรหมเลิศ ปลัดกระทรวงมหาดไทย เปิดเผยว่า สํานักนายกรัฐมนตรีแจ้งว่า วันพฤหัสบดีที่ 3 มิถุนายน 2564 เป็นวันคล้ายวันพระราชสมภพ สมเด็จพระนางเจ้าฯ พระบรมราชินี พระชนมพรรษา 43 พรรษา โดยเชิญชวนหน่วยงานร่วมจัดกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564 เพื่อเป็นการแสดงความจงรักภักดีและสํานึกในพระมหากรุณาธิคุณ
นายฉัตรชัย พรหมเลิศ กล่าวว่า เพื่อให้การจัดกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564 เป็นไปด้วยความเรียบร้อยและสมพระเกียรติ จึงได้แจ้งไปยังผู้ว่าราชการจังหวัดทุกจังหวัด ดําเนินการประดับพระฉายาลักษณ์สมเด็จพระนางเจ้าฯ พระบรมราชินี พร้อมเครื่องราชสักการะ บริเวณด้านหน้าศาลากลางจังหวัด ประดับธงชาติคู่ธงอักษรพระนามาภิไธย ส.ท. ผ้าระบายสีม่วงร่วมกับผ้าระบายสีขาว ตลอดเดือนมิถุนายน 2564 และประดับไฟบริเวณศาลากลางจังหวัดและถนนสายสําคัญให้สวยงาม ระยะเวลาตามความเหมาะสม และเชิญชวนบริษัท ห้างร้าน และประชาชนในจังหวัด ร่วมประดับพระฉายาลักษณ์สมเด็จพระนางเจ้าฯ พระบรมราชินี ด้านหน้าอาคารสํานักงาน ที่พักอาศัย ประดับธงชาติคู่ธงอักษรพระนามาภิไธย ส.ท. ผ้าระบายสีม่วงร่วมกับผ้าระบายสีขาว ตลอดเดือนมิถุนายน 2564 และประดับไฟบริเวณอาคารให้สวยงาม ระยะเวลาตามความเหมาะสม
นายฉัตรชัย พรหมเลิศ กล่าวต่อว่า สําหรับการลงนามถวายพระพรชัยมงคล ให้ทุกจังหวัดจัดทําคําถวายพระพรชัยมงคล และสมุดลงนามถวายพระพรชัยมงคลอิเล็กทรอนิกส์ บนหน้าหลักของเว็บไซต์จังหวัด พร้อมทั้งประชาสัมพันธ์เชิญชวนบุคลากรและประชาชน ร่วมลงนามผ่านระบบออนไลน์ได้ตลอดทั้งเดือนมิถุนายน 2564 พร้อมเผยแพร่ภาพพระราชกรณียกิจ ที่ทรงปฏิบัติในพื้นที่จังหวัดบนเว็บไซต์และสื่อออนไลน์ของจังหวัด
นายฉัตรชัย พรหมเลิศ กล่าวเพิ่มเติมว่า นอกจากนี้ ทุกจังหวัดจะมีการจัดกิจกรรมจิตอาสาบําเพ็ญสาธารณประโยชน์ "มีแล้วแบ่งปัน" ตามความเหมาะสม โดยเป็นการรวบรวมสิ่งของอุปโภค-บริโภค ช่วยเหลือประชาชนที่ได้รับผลกระทบและความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่งมอบให้หน่วยงานที่รับผิดชอบในแต่ละพื้นที่โดยตรง งดการจัดพิธีการต่าง ๆ และให้ดําเนินการตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด และแจ้งหน่วยงานราชการ หน่วยงานรัฐวิสาหกิจ อําเภอ และองค์กรปกครองส่วนท้องถิ่นในจังหวัด ดําเนินการจัดกิจกรรมเฉลิมพระเกียรติฯ ในโอกาสนี้ด้วย
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๑/๒๕๖๔
วันเสาร์ที่ 29 พฤษภาคม 2564
ปลัดกระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๑/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม
ในวันเสาร์ที่ ๒๙ พฤษภาคม ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ผู้แทนกรมพินิจและคุ้มครองเด็กและเยาวชน และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมให้ติดตามประเมินสถานการณ์เพื่อจัดเตรียมยา และเวชภัณฑ์ ให้เพียงพอต่อการรักษาผู้ต้องขังที่ป่วยติดเชื้อ รวมทั้ง ติดตามการสนับสนุนบุคลากรเข้ามาช่วยดําเนินการในเรือนจําต่าง ๆ โดยเน้นย้ําเรื่องมาตรฐานความปลอดภัยของบุคลากรและผู้ต้องขังเป็นหลัก เพื่อเสริมศักยภาพในการป้องกันและแก้ไขสถานการณ์การแพร่ระบาดของโรคโควิด-19 ภายในเรือนจํา ทั้งนี้ ได้ให้กรมพินิจและคุ้มครองเด็กและเยาวชน นําหลักการบริหารจัดการของกรมราชทัณฑ์ ไปปรับใช้ในสถานพินิจฯ ทั่วประเทศ
นอกจากนี้ ที่ประชุมได้เน้นย้ําเรื่องการสื่อสาร การสร้างความรู้ความเข้าใจในข้อเท็จจริง เกี่ยวกับสถานการณ์ การป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ให้สาธารณชนได้รับทราบเกี่ยวกับการดําเนินการที่เป็นไปตามมาตรฐานของกระทรวงสาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 29 พฤษภาคม 2564 พนักงานติดเชื้อไวรัส COVID-19 จำนวน 5 ราย
วันเสาร์ที่ 29 พฤษภาคม 2564
ประกาศ ขสมก. ประจําวันที่ 29 พฤษภาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 29 พฤษภาคม 2564 พนักงานติดเชื้อไวรัส COVID-19 จํานวน 5 ราย
ประกาศ ขสมก. ประจําวันที่ 29 พฤษภาคม 2564 พนักงานติดเชื้อไวรัส COVID-19 จํานวน 5 ราย
1) พนักงานเก็บค่าโดยสารรถธรรมดา สาย 47 เขตการเดินรถที่ 4
2) พนักงานเก็บค่าโดยสารรถธรรมดา สาย 136 เขตการเดินรถที่ 4 คนที่ 1
3) พนักงานเก็บค่าโดยสารรถธรรมดา สาย 136 เขตการเดินรถที่ 4 คนที่ 2
4) พนักงานขับรถโดยสารธรรมดา สาย 47 เขตการเดินรถที่ 4
5) พนักงานขับรถโดยสารธรรมดา สาย 72 เขตการเดินรถที่ 4
รัฐบาลไทย-ข่าวทำเนียบรัฐบาล-รมว.วธ. บันทึกเทปรายการคุณพระช่วย
วันศุกร์ที่ 7 พฤษภาคม 2564
รมว.วธ. บันทึกเทปรายการคุณพระช่วย
ตอน การประกวดดนตรีและการแสดงพื้นบ้านชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔ ในชื่อว่า “รวมศิลป์แผ่นดินสยาม”
วันที่ ๗ พฤษภาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปรายการคุณพระช่วย ตอน การประกวดดนตรีและการแสดงพื้นบ้านชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔ ในชื่อว่า “รวมศิลป์แผ่นดินสยาม” ผ่านระบบ True VROOM ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-"ชัยวุฒิ" เผย "ฝ่ายกฎหมาย" เตรียมดำเนินคดี "ก้าวไกล" โพสต์หมิ่นประมาท "นายกฯ-รัฐบาล" เป็น "โจรอุ้มโจร" หลัง ไม่พอใจคำวินิจฉัยศาลคดี "ธรรมนัส" เผย ไม่ขัด หากวิจารณ์ด้วยเหตุผล บนพื้นฐานวิชาการ
วันศุกร์ที่ 7 พฤษภาคม 2564
"ชัยวุฒิ" เผย "ฝ่ายกฎหมาย" เตรียมดําเนินคดี "ก้าวไกล" โพสต์หมิ่นประมาท "นายกฯ-รัฐบาล" เป็น "โจรอุ้มโจร" หลัง ไม่พอใจคําวินิจฉัยศาลคดี "ธรรมนัส" เผย ไม่ขัด หากวิจารณ์ด้วยเหตุผล บนพื้นฐานวิชาการ
"ชัยวุฒิ" เผย "ฝ่ายกฎหมาย" เตรียมดําเนินคดี "ก้าวไกล" โพสต์หมิ่นประมาท "นายกฯ-รัฐบาล" เป็น "โจรอุ้มโจร" หลัง ไม่พอใจคําวินิจฉัยศาลคดี "ธรรมนัส" เผย ไม่ขัด หากวิจารณ์ด้วยเหตุผล บนพื้นฐานวิชาการ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยถึงกรณีคําวินิจฉัยศาลรัฐธรรมนูญที่ให้ร.อ.ธรรมนัสพรหมเผ่ารมช.เกษตรและสหกรณ์ไม่ต้องพ้นจากตําแหน่งส.ส.และรัฐมนตรีเนื่องจากคําตัดสินของศาลออสเตรเลียไม่มีผลต่อการพิจารณาของศาลไทยการวินิจฉัยคําร้องจึงไม่ตกอยู่ภายใต้ตุลาการรัฐอื่นจนเกิดเสียงวิพากย์วิจารณ์อย่างมากในโซเชียลมีเดียนั้นเป็นเรื่องที่เข้าใจได้เนื่องจากคําตัดสินอาจจะถูกใจหรือไม่ถูกใจใครก็ได้แต่เมื่อศาลวินิจฉัยแล้วย่อมถือเป็นที่สิ้นสุดตนไม่ขัดข้องหากการวิพากย์วิจารณ์ตั้งอยู่บนพื้นฐานของเหตุและผลหรืออยู่บนพื้นฐานทางวิชาการโดยไม่สร้างผลกระทบหรือก่อให้เกิดความเสียหายไม่ว่ากับตัวบุคคลหรือสถาบันใดในสังคมก็ตาม
นายชัยวุฒิกล่าวว่าแต่ข้อเท็จจริงที่เกิดขึ้นในโซเชียลมีเดียมีการวิพากย์วิจารณ์ถึงกรณีดังกล่าวโดยไม่ได้อยู่บนพื้นฐานเหตุผลแต่เป็นการใช้อารมณ์และความรู้สึกมากกว่าจึงสุ่มเสี่ยงที่จะทําผิดกฎหมายอย่างกรณีเพจเฟซบุ๊กของพรรคก้าวไกลที่ออกมาโพสต์ข้อความภายหลังทราบคําตัดสินของศาลด้วยการโจมตีรัฐบาลที่นําโดยพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมว่าเป็น"โจรอุ้มโจร"พร้อมภาพคู่ระหว่างนายกฯและร.อ.ธรรมนัสโดยเป็นการอ้างอิงคําให้สัมภาษณ์ของนายชัยธวัชตุลาธนเลขาธิการพรรคก้าวไกลนั้นตนได้มอบหมายฝ่ายกฎหมายให้ตรวจสอบโพสต์ดังกล่าวแล้วพบว่ามีความผิดชัดเจนเข้าข่ายเป็นการหมิ่นประมาททําให้นายกฯและรัฐบาลถูกดูหมิ่นเกลียดชังผ่านข้อความในโซเชียลฯซึ่งล้วนไม่ใช่ข้อเท็จจริงแม้แต่น้อยและผู้ที่เกี่ยวข้องเตรียมดําเนินคดีแจ้งความเอาผิดฐานหมิ่นประมาทและอาจเข้าข่ายความผิดพ.ร.บ.คอมพิวเตอร์ด้วย
"ผมไม่เป็นห่วงฝ่ายการเมืองเพราะถือว่ามีวุฒิภาวะรู้ผิดชอบชั่วดีและพร้อมจะรับผลที่จะเกิดขึ้นจากการกระทําแต่สิ่งที่ผมห่วงคือประชาชนทั่วไปที่อาจได้รับข้อมูลข่าวสารไม่ครบถ้วนจนแสดงความคิดเห็นที่ผิดไปจากข้อเท็จจริงรวมถึงการแชร์เฟคนิวส์ที่นอกจากจะยิ่งสร้างความไม่เข้าใจในสังคมแล้วยังอาจถูกดําเนินคดีอีกด้วยที่ผ่านมาก็มีหลายกรณีเกิดขึ้นให้เห็นเป็นบทเรียนแล้ว"นายชัยวุฒิกล่าว
**********
รัฐบาลไทย-ข่าวทำเนียบรัฐบาล-รมว.วธ. เข้าร่วมประชุมคณะกรรมการนโยบายการท่องเที่ยวแห่งชาติ ครั้งที่ ๒/๒๕๖๔
วันศุกร์ที่ 7 พฤษภาคม 2564
รมว.วธ. เข้าร่วมประชุมคณะกรรมการนโยบายการท่องเที่ยวแห่งชาติ ครั้งที่ ๒/๒๕๖๔
ประชุมคณะกรรมการนโยบายการท่องเที่ยวแห่งชาติ ครั้งที่ ๒/๒๕๖๔ ผ่านระบบเครือข่ายการประชุมทางไกล (VDO Conference)
วันที่ ๗ พฤษภาคม ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าร่วมประชุมคณะกรรมการนโยบายการท่องเที่ยวแห่งชาติ ครั้งที่ ๒/๒๕๖๔ ผ่านระบบเครือข่ายการประชุมทางไกล (VDO Conference) โดยมี นางสาวเพชรรัตน์ สายทอง ผู้ช่วยปลัดกระทรวงวัฒนธรรม และเจ้าหน้าที่ที่เกี่ยวข้อง เข้าร่วม ณ ห้องประชุม 1 ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ. เตรียมเปิดรพ.บุษราคัมเบื้องต้น 1,200 เตียง รับผู้ป่วยโควิดกลุ่มสีเหลือง จาก กทม.
วันศุกร์ที่ 7 พฤษภาคม 2564
สธ. เตรียมเปิดรพ.บุษราคัมเบื้องต้น 1,200 เตียง รับผู้ป่วยโควิดกลุ่มสีเหลือง จาก กทม.
กระทรวงสาธารณสุข ตั้งโรงพยาบาลบุษราคัม ที่อาคารชาเลนเจอร์ เมืองทองธานี ขนาด 1,200 เตียง ขยายได้ถึง 5,000 เตียงรับผู้ป่วยโควิดที่มีอาการกลุ่มสีเหลือง จาก กทม. พร้อมเปิดกลางเดือนพฤษภาคม
กระทรวงสาธารณสุข ตั้งโรงพยาบาลบุษราคัม ที่อาคารชาเลนเจอร์ เมืองทองธานี ขนาด 1,200 เตียง ขยายได้ถึง 5,000 เตียงรับผู้ป่วยโควิดที่มีอาการกลุ่มสีเหลือง จาก กทม. พร้อมเปิดกลางเดือนพฤษภาคม
วันนี้ (7 พฤษภาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ลงพื้นที่อาคารชาเลนเจอร์เมืองทองธานี เตรียมจัดตั้งโรงพยาบาลบุษราคัม พร้อมรับมอบเตียงกระดาษจาก บริษัท ปัญจพล ไฟเบอร์ คอนเทนเนอร์ จํากัดสนับสนุนเพื่อสําหรับใช้ในโรงพยาบาลบุษราคัม เบื้องต้นจํานวน 3,500 เตียง
นายอนุทินให้สัมภาษณ์ว่า กระทรวงสาธารณสุขได้เตรียมจัดตั้งโรงพยาบาลบุษราคัม ที่ อาคารชาเลนเจอร์ เมืองทองธานี รองรับสถานการณ์โควิด19 ใน กทม. และพื้นที่โดยรอบที่มีผู้ติดเชื้อจํานวนมาก เนื่องจากเป็นพื้นที่เหมาะสมมีขนาดใหญ่ มีความสะดวกในการรับและส่งต่อ สําหรับรองรับผู้ติดเชื้อที่มีอาการกลุ่มสีเหลืองจาก กทม. มาดูแลรักษา ทั้งจากในโรงพยาบาล โรงพยาบาลสนาม และจากสายด่วนต่างๆ เป็นการช่วยให้โรงพยาบาลในเขต กทม. มีเตียงรองรับผู้ป่วยอาการหนักกลุ่มสีแดงได้อย่างเต็มที่ ทั้งนี้หากทุกอย่างเป็นไปตามแผนคาดว่าจะเปิดให้บริการได้กลางเดือนพฤษภาคม
“โรงพยาบาลบุษราคัม เป็นการทํางานร่วมกันของทุกกรม ในกระทรวงสาธารณสุข เพื่อให้ผู้ป่วยโควิด ได้รับการรักษาที่มีมาตรฐานทางการแพทย์ ผู้ป่วยทุกคนต้องเข้าถึงการรักษาตามเจตนารมณ์ของรัฐบาลที่จะไม่ทอดทิ้งผู้ป่วยไว้ที่บ้าน ขอให้ประชาชนมั่นใจระบบการจัดการสิ่งแวดล้อม ที่มีการป้องกันการแพร่เชื้อไปสู่ภายนอก การบําบัดน้ําเสีย กําจัดขยะติดเชื้อ” นายอนุทินกล่าว
นายอนุทินกล่าวต่อว่า เบื้องต้นจะรองรับผู้ติดเชื้อประมาณ 1,200 เตียง สามารถขยายได้ถึง 5,000 เตียง ให้บริการดูแลเฉพาะผู้ป่วยโควิดครบวงจร รวมไปถึงการดูแลสุขภาพจิตของผู้ติดเชื้อ มีความพร้อมทั้งยา เวชภัณฑ์ อุปกรณ์ทางการแพทย์ได้แก่ รถX-ray เคลื่อนที่ การตรวจทางห้องปฏิบัติการ เครื่องช่วยหายใจประมาณ 100 ตัว มีโซนทําหัตถการ โดยใช้ทรัพยากรจากเขตสุขภาพที่ 4 และระดมบุคลากร เช่น แพทย์ พยาบาล เจ้าหน้าที่จากหน่วยบริการสาธารณสุขทั่วประเทศหมุนเวียนมาให้การดูแลรักษาผู้ติดเชื้อ มีเจ้าหน้าที่ตํารวจในพื้นที่ ช่วยดูแลจัดการการเข้า-ออกพื้นที่ และระบบดูแลความปลอดภัยตลอด 24 ชั่วโมง
*****************************7 พฤษภาคม 2564
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมสนับสนุนน้ำยาทำความสะอาดและแอลกอฮอล์ฆ่าเชื้อ เครื่องอุปโภคบริโภคให้แก่ประชาชนโดยรอบเขตพระราชฐาน
วันศุกร์ที่ 7 พฤษภาคม 2564
กระทรวงอุตสาหกรรม ร่วมสนับสนุนน้ํายาทําความสะอาดและแอลกอฮอล์ฆ่าเชื้อ เครื่องอุปโภคบริโภคให้แก่ประชาชนโดยรอบเขตพระราชฐาน
รองปลัดกระทรวงอุตสาหกรรม ร่วมสนับสนุนน้ํายาทําความสะอาดและแอลกอฮอล์ฆ่าเชื้อ เครื่องอุปโภคบริโภคให้แก่ประชาชนโดยรอบเขตพระราชฐาน
วันนี้ (7 พฤษภาคม 2564) เวลา 16.00 น. นางวรวรรณ ชิตอรุณ รองปลัดกระทรวงอุตสาหกรรม ร่วมสนับสนุนน้ํายาทําความสะอาดและแอลกอฮอล์ฆ่าเชื้อ จํานวน 530 ลิตร ซึ่งได้รับการสนับสนุนจากหน่วยงานภาครัฐและเอกชน ดําเนินการภายใต้โครงการจิตอาสา “เราทําความ ดี ด้วยหัวใจ” ให้แก่ประชาชนโดยรอบเขตพระราชฐาน ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (Covid-19) ได้แก่ ชุมชนวัดญวน ชุมชนบ้านมนังคศิลา ชุมชนริมทางรถไฟ
โดยมี พล.ต.ท. ไกรบุญ ทรวดทรง ผู้ช่วยผู้บัญชาการตํารวจแห่งชาติ เป็นผู้แทนรับมอบ และส่งต่อให้ประธานชุมชนฯ แจกจ่ายให้กับคนในชุมชนต่อไป ณ จุดบริการประชาชนบ้านมนังคศิลา กรุงเทพฯ
รัฐบาลไทย-ข่าวทำเนียบรัฐบาล-กรมเจ้าท่า แจ้งตารางการให้บริการเรือข้ามฟาก
วันศุกร์ที่ 7 พฤษภาคม 2564
กรมเจ้าท่า แจ้งตารางการให้บริการเรือข้ามฟาก
...
กรมเจ้าท่าแจ้งตารางการให้บริการเรือข้ามฟาก ดังนี้
ท่าเรือกรมเจ้าท่า - ท่าเรือปากคลอง
ให้บริการวันจันทร์ - วันศุกร์
ช่วงเช้า 06.30 - 08.00 น.
ช่วงเย็น 16.30 - 18.00 น.
หยุดให้บริการไปท่าเรือล้ง1919 จนกว่าสถานการณ์การแพร่ระบาดของโรคติดเชื้อไวรัส COVID-19 จะคลี่คลาย
รัฐบาลไทย-ข่าวทำเนียบรัฐบาล-อนุทิน เผยบริษัทไฟเซอร์ เข้าพบ เตรียมบันทึกข้อตกลงเบื้องต้นให้เร็วที่สุด สำรองการผลิตส่งได้ไตรมาส 3-4 ปีนี้
วันศุกร์ที่ 7 พฤษภาคม 2564
อนุทิน เผยบริษัทไฟเซอร์ เข้าพบ เตรียมบันทึกข้อตกลงเบื้องต้นให้เร็วที่สุด สํารองการผลิตส่งได้ไตรมาส 3-4 ปีนี้
รองนายกรัฐมนตรีและรัฐมนตรีว่าการกระทรวงสาธารณสุข เผยผลหารือผู้จัดการใหญ่ บริษัทไฟเซอร์ ประเทศไทย เตรียมบันทึกข้อตกลงเบื้องต้นให้เร็วที่สุด เพื่อจัดหาวัคซีนสําหรับผู้ที่มีอายุ 12 ปีขึ้นไป โดยไฟเซอร์จะสํารองการผลิตประมาณ 10-20 ล้านโดส ส่งได้ไตรมาส 3-4
รองนายกรัฐมนตรีและรัฐมนตรีว่าการกระทรวงสาธารณสุข เผยผลหารือผู้จัดการใหญ่ บริษัทไฟเซอร์ ประเทศไทย เตรียมบันทึกข้อตกลงเบื้องต้นให้เร็วที่สุด เพื่อจัดหาวัคซีนสําหรับผู้ที่มีอายุ 12 ปีขึ้นไป โดยไฟเซอร์จะสํารองการผลิตประมาณ 10-20 ล้านโดส ส่งได้ไตรมาส 3-4 ของปีนี้ พร้อมเร่งรัดให้มีการขึ้นทะเบียนวัคซีนกับ อย.
วันนี้ (7 พฤษภาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยอธิบดีกรมควบคุมโรค อธิบดีกรมวิทยาศาสตร์การแพทย์ เลขาธิการคณะกรรมการอาหารและยา ผู้อํานวยการสถาบันวัคซีนแห่งชาติ หารือกับผู้จัดการใหญ่ บริษัทไฟเซอร์ ประเทศไทย ที่ขอเข้าพบเจรจาการจัดหาวัคซีน โดยนายอนุทินให้สัมภาษณ์ว่า วันนี้ ผู้บริหารกระทรวงสาธารณสุข ได้เจรจากับผู้บริหารของบริษัท ไฟเซอร์ ประเทศไทย และได้ตกลงในหลักการและบันทึกข้อพิจารณาเบื้องต้นกับบริษัทไฟเซอร์ ซึ่งไฟเซอร์ ระบุว่าหากบรรลุข้อตกลง วัคซีนของไฟเซอร์จะส่งมาถึงเมืองไทยในไตรมาส 3-4 ของปีนี้จํานวน 10 - 20 ล้านโดส แล้วแต่ความต้องการของกระทรวงสาธารณสุข ได้ขอให้ไฟเซอร์ เร่งดําเนินการยื่นเอกสารขอขึ้นทะเบียนกับสํานักงานคณะกรรมการอาหารและยา (อย.) ซึ่งจะเกิดขึ้นเมื่อได้ลงนามบันทึกข้อตกลงฉบับแรกร่วมกัน โดยไฟเซอร์ยืนยันจะทําสัญญากับภาครัฐเท่านั้น จากนั้นส่วน อย. พร้อมเร่งรัดการขึ้นทะเบียนตามเอกสารที่มีการส่งมาโดยเร็วที่สุด สําหรับการการจัดซื้อของภาคเอกชนรัฐบาลจะหาแนวทางสนับสนุนในลําดับต่อไป
นายอนุทินกล่าวต่อว่า กระทรวงสาธารณสุขพร้อมเดินหน้า โดยไม่ประวิงเวลา ในการจัดหาวัคซีนเข้ามายังประเทศไทยให้มากและโดยเร็วที่สุด และครอบคลุมประชาชนทุกกลุ่ม โดย ครม. ได้อนุมัติงบกลางเพื่อจัดซื้อวัคซีนไว้แล้ว เนื่องจาก ณ ช่วงเวลานี้วัคซีนไฟเซอร์เป็นบริษัทผู้ผลิตเดียวที่ครอบคลุมเยาวชนตั้งแต่อายุ 12 ปีขึ้นไปส่วนข้อจํากัดของวัคซีน เช่น การควบคุมอุณหภูมิที่ -70 องศาเซลเซียส ขณะนี้ได้มีการผ่อนคลาย สามารถจัดเก็บได้ในอุณหภูมิที่สูงขึ้นและมีความเหมาะสมมากขึ้นสําหรับการนํามาใช้ในวงกว้างกับประเทศไทย
*****************************7 พฤษภาคม 2564
*********************************
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 7 พฤษภาคม 2564 พนักงานติดเชื้อไวรัส COVID-19 จำนวน 4 ราย
วันศุกร์ที่ 7 พฤษภาคม 2564
ประกาศ ขสมก. ประจําวันที่ 7 พฤษภาคม 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 7 พฤษภาคม 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 7 พฤษภาคม 2564 พนักงานติดเชื้อไวรัส COVID-19 จํานวน 4 ราย
1) พนักงานเก็บค่าโดยสารรถปรับอากาศ สาย 141 เขตการเดินรถที่ 5
2) พนักงานเก็บค่าโดยสารรถธรรมดา สาย 47 เขตการเดินรถที่ 4
3) พนักงานเก็บค่าโดยสารรถธรรมดา สาย 7 เขตการเดินรถที่ 6
4) พนักงานขับรถโดยสารปรับอากาศ สาย 4 เขตการเดินรถที่ 4
รัฐบาลไทย-ข่าวทำเนียบรัฐบาล-โควิดครั้งนี้ กลาโหม สนับสนุนทุกมิติ ไปจนถึงจัดการศพฟรี
วันศุกร์ที่ 7 พฤษภาคม 2564
โควิดครั้งนี้ กลาโหม สนับสนุนทุกมิติ ไปจนถึงจัดการศพฟรี
1.มิติชายแดน คนเข้าออก ลว. ชายแดนทั้งทางบกทางน้ํา
2.ทางอากาศ บริหารจัดการคนเข้าออกที่สนามบิน
3.บริหารจัดการ sq และ asq (พื้นที่กักกันแห่งรัฐ)
4 .จัดตั้ง รพ.สนาม
5 .สนับสนุนบุคลากรทางการแพทย์ให้ สาธารณสุข
6.สนับสนุนเตียง ที่นอน ในการจัดตั้ง รพ.สนาม
7.สนับสนุน จนท. ช่วยสร้าง รพ.สนาม
8. สนับสนุน รถพร้อมพลขับ ให้ศูนย์เอราวัณ
9. สนับสนุน จนท. รับโทรศัพท์
10.สนับสนุนชุดตรวจตามจุดสกัด และชุดตรวจตามมาตรการผ่อนคลาย
11.สนับสนุนล่าม ภาษาเมียนมา
12. สนับสนุนคนขับรถนิรภัยพระราชทาน
13.จัดตั้งศูนย์การเคลื่อนย้ายผู้ป่วย
14.บริหารจัดการhospitel
15.นํากําลังพลบริจาคโลหิต
16.จัดตั้งสถานที่กักกันโรค ตามแนวชายแดน
17.ออกแจกจ่ายสิ่งอุปโภค บริโภค ให้กับประชาชน
18.อื่นๆตามที่จังหวัดร้องขอ เช่น ชุดประชาสัมพันธ์ หน่วยแพทย์เคลื่อนที่
19.สนับสนุน บริการเผาศพ ผู้ป่วยโควิด ฟรีที่วัดโสมฯ
เราจะเคียงข้างกันและร่วมกันฝ่าวิกฤตครั้งนี้ไปด้วยกัน
รัฐบาลไทย-ข่าวทำเนียบรัฐบาล-คำกล่าวของนายกรัฐมนตรี ในพิธีเปิดงาน China International Consumer Products Expo (Hainan Expo) ครั้งที่ 1
วันศุกร์ที่ 7 พฤษภาคม 2564
คํากล่าวของนายกรัฐมนตรี ในพิธีเปิดงาน China International Consumer Products Expo (Hainan Expo) ครั้งที่ 1
คํากล่าวของนายกรัฐมนตรี ในพิธีเปิดงาน China International Consumer Products Expo (Hainan Expo) ครั้งที่ 1
คํากล่าวของนายกรัฐมนตรี
พิธีเปิดงาน China International Consumer Products Expo
(Hainan Expo) ครั้งที่ 1
ท่านผู้นําสาธารณรัฐประชาชนจีน
ท่านผู้นํามณฑลไห่หนาน
ท่านผู้แทนจากภาครัฐและภาคเอกชนของประเทศไทย และประเทศต่าง ๆ
แขกผู้มีเกียรติทุกท่าน
“หนี - ห่าว” (สวัสดีครับ)
ผมรู้สึกยินดีเป็นอย่างยิ่งที่ได้มากล่าวในงาน Hainan Expo ครั้งแรกนี้ และขอชื่นชมความสําเร็จของจีนในการรับมือกับสถานการณ์การแพร่ระบาดของโควิด-19 ได้อย่างมีประสิทธิภาพจนสามารถจัดงานแสดงสินค้าระดับชาตินี้ขึ้นได้
เมื่อเดือนกรกฎาคมปีที่แล้ว ผมได้หารือทางโทรศัพท์กับท่านประธานาธิบดี สี จิ้นผิง ในโอกาสครบรอบ 45 ปีการสถาปนาความสัมพันธ์ทางการทูตไทย - จีน ซึ่งเราได้เห็นพ้องที่จะเพิ่มพูนความร่วมมือด้านเศรษฐกิจระหว่างกันเพื่อฟื้นฟูประเทศหลังสถานการณ์โควิด-19 ดังนั้นการเข้าร่วมงาน Hainan Expo ของรัฐบาลไทยและผู้ประกอบการไทยในครั้งนี้ถือเป็นการเน้นย้ําถึงความตั้งใจจริงของฝ่ายไทยที่จะดําเนินการตามผลการหารือระหว่างผมกับท่านประธานาธิบดีสีฯ ในการกระชับความร่วมมือทางเศรษฐกิจระหว่างทั้งสองประเทศ ตลอดจนเสริมสร้างพลวัตและความเชื่อมโยงของเศรษฐกิจโลกผ่านนโยบายท่าเรือการค้าเสรีไห่หนานและข้อริเริ่มสายแถบและเส้นทาง (BRI) ของจีน ซึ่งเป็นผลประโยชน์ร่วมกันของทุกประเทศในการฟื้นฟูเศรษฐกิจให้กลับมาเข้มแข็งกว่าเดิม รวมทั้งช่วยรักษาระบบการค้าพหุภาคีและห่วงโซ่อุปสงค์และอุปทานอย่างรอบด้าน
แม้ไทยและจีนต่างประสบกับสถานการณ์โควิด-19 แต่ความสัมพันธ์ระหว่างสองประเทศยังคงแน่นแฟ้นและมีพัฒนาการที่ก้าวหน้าอยู่เสมอโดยเฉพาะความสัมพันธ์ในระดับประชาชน ซึ่งสะท้อนได้จากการที่มีชาวจีนโพ้นทะเลจากมณฑลไห่หนานอาศัยอยู่ในประเทศไทยกว่าหนึ่งล้านคน
ผมขอยืนยันว่า ไทยจะติดตามพัฒนาการของมณฑลไห่หนานอย่างใกล้ชิด เพื่อแสวงหาลู่ทางในการเพิ่มพูนความร่วมมือระหว่างกัน โดยเฉพาะด้านการค้า การลงทุนและการท่องเที่ยวเพื่อให้เกิดผลที่เป็นรูปธรรม ซึ่งในชั้นนี้ ผมยินดีที่จะเรียนให้ทราบว่า กรมส่งเสริมการค้าระหว่างประเทศของไทยกับกรมพาณิชย์มณฑลไห่หนานมีแผนที่จะลงนามบันทึกความเข้าใจ เพื่อส่งเสริมความร่วมมือด้านการค้า โดยเฉพาะการพัฒนาMSMEs การร่วมมือด้านพาณิชย์อิเล็กทรอนิกส์ข้ามพรมแดน (cross border e-commerce) และการจับคู่ธุรกิจ โดยผมหวังเป็นอย่างยิ่งว่าบันทึกความเข้าใจฉบับนี้จะช่วยขยายขอบเขตความร่วมมือทางเศรษฐกิจระหว่างไทยกับไห่หนานให้กว้างขวางยิ่งขึ้นต่อไป
โอกาสนี้ ผมขออวยพรให้งาน Hainan Expo ประสบความสําเร็จตามเป้าหมายที่ตั้งไว้ และช่วยยกสถานะให้มณฑลไห่หนานเป็นท่าเรือการค้าเสรีที่มีคุณภาพสูง และเป็นประตูการค้าสําคัญในการเสริมสร้างความเชื่อมโยงระหว่างจีนกับประเทศต่าง ๆ รวมถึงไทย
สุดท้ายนี้ ในนามของรัฐบาลไทย ผมขอยืนยันความพร้อมที่จะร่วมมือกับฝ่ายจีนในการพัฒนา “ความสัมพันธ์หุ้นส่วนเชิงยุทธศาสตร์อย่างรอบด้าน” ให้ก้าวหน้าในทุกมิติ เพื่อประโยชน์ของประชาชน ภูมิภาค และประชาคมระหว่างประเทศต่อไป
ขอบคุณครับ / สวัสดีครับ
* * * * * * * * * *
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงในพิธีเปิดงาน Hainan Expo ย้ำความร่วมมือเพื่อฟื้นฟูเศรษฐกิจจากโควิด-19 พร้อมพัฒนาความสัมพันธ์หุ้นส่วนเชิงยุทธศาสตร์อย่างรอบด้าน
วันศุกร์ที่ 7 พฤษภาคม 2564
นายกฯ กล่าวถ้อยแถลงในพิธีเปิดงาน Hainan Expo ย้ําความร่วมมือเพื่อฟื้นฟูเศรษฐกิจจากโควิด-19 พร้อมพัฒนาความสัมพันธ์หุ้นส่วนเชิงยุทธศาสตร์อย่างรอบด้าน
นายกฯ กล่าวถ้อยแถลงในพิธีเปิดงาน Hainan Expo ย้ําความร่วมมือเพื่อฟื้นฟูเศรษฐกิจจากโควิด-19 พร้อมพัฒนาความสัมพันธ์หุ้นส่วนเชิงยุทธศาสตร์อย่างรอบด้าน
วันนี้ (6 พฤษภาคม 2564) เวลา 19.00 น. ณ จังหวัดไหโข่ว มณฑลไห่หนาน สาธารณรัฐประชาชนจีน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบวีดิทัศน์ ในพิธีเปิดงาน China International Consumer Products Expo (Hainan Expo) ครั้งที่ 1 โดย นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวชื่นชมความสําเร็จของจีนในการจัดการกับการแพร่ระบาดของไวรัสโควิด-19 อย่างมีประสิทธิภาพ จนสามารถจัดงานแสดงสินค้าระดับชาติขึ้นได้ พร้อมกล่าวการเข้าร่วมงาน Hainan Expo ของรัฐบาลไทยและผู้ประกอบการไทยในครั้งนี้ สะท้อนให้เห็นถึงความตั้งใจจริงของฝ่ายไทยในการดําเนินการตามผลการหารือระหว่างนายกรัฐมนตรีกับประธานาธิบดี สี จิ้นผิง ในการกระชับความร่วมมือทางเศรษฐกิจ เสริมสร้างพลวัตและความเชื่อมโยงของเศรษฐกิจโลกผ่านนโยบายท่าเรือการค้าเสรีไห่หนานและข้อริเริ่มสายแถบและเส้นทาง (BRI) ของจีน ซึ่งจะเป็นประโยชน์ร่วมกันในการฟื้นฟูเศรษฐกิจให้เข้มแข็ง รักษาระบบการค้าพหุภาคีและห่วงโซ่อุปสงค์-อุปทานอย่างรอบด้าน
โอกาสนี้ นายกรัฐมนตรีย้ําความพร้อมของไทยในการเพิ่มพูนความร่วมมือกับมณฑลไห่หนาน โดยเฉพาะด้านการค้า การลงทุน และการท่องเที่ยวเพื่อให้เกิดผลเป็นรูปธรรม โดยขณะนี้ หน่วยงานของทั้งสองฝ่ายมีแผนที่จะลงนามบันทึกความเข้าใจเพื่อส่งเสริมความร่วมมือด้านการค้าระหว่างกัน ซึ่งจะช่วยขยายขอบเขตความร่วมมือทางเศรษฐกิจระหว่างไทยกับไห่หนานให้กว้างขวางยิ่งขึ้น นอกจากนี้ นายกรัฐมนตรียืนยันไทยพร้อมร่วมมือกับจีนในการพัฒนา “ความสัมพันธ์หุ้นส่วนเชิงยุทธศาสตร์อย่างรอบด้าน” ให้ก้าวหน้าในทุกมิติ เพื่อประโยชน์ของประชาชน ภูมิภาค และประชาคมระหว่างประเทศต่อไป
อนึ่ง งาน China International Consumer Products Expo (Hainan Expo) ถือเป็น 1 ใน 4 งานแสดงสินค้าระดับชาติของจีน โดยจัดขึ้นระหว่างวันที่ 7-10 พฤษภาคม 2564 ณ จังหวัดไหโข่ว มณฑลไห่หนาน สาธารณรัฐประชาชนจีน ภายใต้หัวข้อหลัก “An Open China, a Pioneering Hainan” โดยกระทรวงพาณิชย์สาธารณรัฐประชาชนจีนร่วมกับรัฐบาลมณฑลไห่หนาน เพื่อผลักดันมณฑลไห่หนานให้เป็นศูนย์กลางการจับจ่ายใช้สอยสินค้าปลอดภาษีและพาณิชย์อิเล็กทรอนิกส์ข้ามพรมแดน และมุ่งพัฒนาเป็นท่าเรือการค้าเสรีคุณภาพสูงระดับโลกภายในกลางศตวรรษที่ 21
รัฐบาลไทย-ข่าวทำเนียบรัฐบาล-MRT ดูแลผู้โดยสารที่มีเที่ยวโดยสารหมดอายุ จากผลกระทบ COVID-19 ระลอกใหม่
วันศุกร์ที่ 7 พฤษภาคม 2564
MRT ดูแลผู้โดยสารที่มีเที่ยวโดยสารหมดอายุ จากผลกระทบ COVID-19 ระลอกใหม่
ตามที่ รัฐบาลได้กําหนดมาตรการป้องกันการแพร่ระบาดของเชื้อไวรัส COVID - 19  ระลอกใหม่ โดยขอความร่วมมือให้ภาครัฐและเอกชนพิจารณาและดําเนินรูปแบบการปฏิบัติงานของบุคลากรในความรับผิดชอบโดยอาจปฏิบัติงานในที่พักอาศัย (Work From Home)
การสลับวันหรือการเหลื่อมเวลาเข้าปฏิบัติงานเพื่อลดจํานวนผู้เข้าปฏิบัติงานและปริมาณการเดินทาง เพื่อลดโอกาสเสี่ยงจากการติดเชื้อฯ และตามประกาศกรมการขนส่งทางราง เรื่อง มาตรการคุ้มครองผู้ใช้บริการรถไฟฟ้าขนส่งมวลชนที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (COVID-19) กรณีบัตรโดยสารรายเดือน ที่ส่งผลกระทบต่อผู้ใช้บริการรถไฟฟ้าที่ซื้อเที่ยวโดยสารแล้วไม่ได้เดินทางทําให้เที่ยวเดินทางหมดอายุนั้น
การรถไฟฟ้าขนส่งมวลชนแห่งประเทศไทย (รฟม.) และบริษัท ทางด่วนและรถไฟฟ้ากรุงเทพ จํากัด (มหาชน) (BEM) จึงได้ออกมาตรการเพื่อดูแลช่วยเหลือผู้โดยสารรถไฟฟ้า MRT สายสีน้ําเงินและสายสีม่วง ที่มีเที่ยวโดยสาร(Trip Pass)หมดอายุ จากผลกระทบ COVID - 19 ระลอกใหม่ ผู้โดยสารที่มีเที่ยวโดยสาร ในบัตร MRT และ MRT Plus ประเภท 30 วัน ที่หมดอายุตั้งแต่วันที่ 18 เมษายน – 31 พฤษภาคม 2564 และเที่ยวโดยสารประเภท 60 วัน ที่หมดอายุตั้งแต่วันที่ 18 เมษายน – 30 มิถุนายน 2564 สามารถขอเปลี่ยนเที่ยวโดยสารที่หมดอายุเป็นคูปองเดินทางตามจํานวนเที่ยวโดยสารที่คงเหลือ โดยนําบัตรโดยสารไปติดต่อขอรับคูปอง ตามประเภทของเที่ยวโดยสารที่หมดอายุ ได้ที่ห้องออกบัตรโดยสารรถไฟฟ้า MRT สายสีน้ําเงินและสายสีม่วงทุกสถานี ตั้งแต่วันที่ 1 มิถุนายน – 31 ธันวาคม 2564 ซึ่งคูปองการเดินทางดังกล่าวจะมีอายุการใช้งาน 60 วัน นับจากวันที่ได้รับคูปอง ทั้งนี้ผู้โดยสารต้องขอรับสิทธ์ิเที่ยวโดยสารที่หมดอายุก่อนเติมเที่ยวโดยสารใหม่ และไม่สามารถซื้อ ขาย แลกเปลี่ยน หรือคืนได้ทุกกรณี โดยมีเงื่อนไขการใช้เดินทางเป็นไปตามที่ รฟม. และBEM กําหนดฯ
ทั้งนี้ รฟม. และ BEM จะยังคงดําเนินมาตรการป้องการการแพร่ระบาดของเชื้อไวรัส COVID - 19 ในระบบรถไฟฟ้า MRT อย่างเข้มงวด เพื่อให้ผู้โดยสารเดินทางได้อย่างมั่นใจในความปลอดภัย และขอขอบคุณผู้โดยสารทุกท่านที่ให้ความร่วมมือปฏิบัติตามมาตรการต่าง ๆ ด้วยดีเสมอมา เราพร้อมที่จะอยู่เคียงข้างดูแลผู้โดยสารและขอส่งกําลังใจให้ทุกท่านผ่านพ้นสถานการณ์ที่ยากลําบากนี้ไปด้วยกัน
สอบถามรายละเอียดเพิ่มเติมได้ที่ศูนย์บริการข้อมูล โทร. 0 2624 5200 เฟซบุ๊ก: MRT Bangkok Metro ทวิตเตอร์: MRT Bangkok Metro อินสตาแกรม: mrt_bangkok หรือ โมบายแอปพลิเคชัน: Bangkok MRT และติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-โฆษกรัฐบาลย้ำ รัฐบาลไม่ปิดกั้นการนำเข้าวัคซีนโควิด-19 โดยภาคเอกชน เสนอให้จัดหาวัคซีนโควิด-19 ที่แตกต่างจากวัคซีนที่ภาครัฐนำเข้ามา
วันศุกร์ที่ 7 พฤษภาคม 2564
โฆษกรัฐบาลย้ํา รัฐบาลไม่ปิดกั้นการนําเข้าวัคซีนโควิด-19 โดยภาคเอกชน เสนอให้จัดหาวัคซีนโควิด-19 ที่แตกต่างจากวัคซีนที่ภาครัฐนําเข้ามา
โฆษกรัฐบาลย้ํา รัฐบาลไม่ปิดกั้นการนําเข้าวัคซีนโควิด-19 โดยภาคเอกชน เสนอให้จัดหาวัคซีนโควิด-19 ที่แตกต่างจากวัคซีนที่ภาครัฐนําเข้ามา และสามารถจัดส่งวัคซีนได้ทันภายในปี 2564 เพื่อเป็นทางเลือกให้ประชาชนอย่างแท้จริง พร้อมกําหนดค่าบริการฉีดวัคซีนฯใน รพ. เอกช
นายอนุชา บูรพชัยศรี โฆษกประจําสํานักนายกรัฐมนตรี เผย ผลการประชุมคณะทํางานพิจารณาการจัดหาวัคซีนป้องกันโรคติดเชื้อไวรัสโคโรนา 2019 ที่มีศาสตราจารย์คลินิกเกียรติคุณ น.พ.ปิยะสกล สกลสัตยาทร เป็นประธานคณะทํางาน ถึงแนวทางในการจัดหาวัคซีนป้องกันโรคติดเชื้อโควิด-19 สําหรับใช้ในสถานพยาบาลของรัฐ และวัคซีนทางเลือกเพื่อนํามาให้บริการในสถานพยาบาลเอกชน โดยควรกําหนดให้วัคซีนโควิด-19 เป็นสินค้าควบคุม ซึ่งสถานพยาบาลภาคเอกชนควรคัดเลือกวัคซีนโควิด-19 ทางเลือก ที่มีคุณลักษณะหรือยี่ห้อที่แตกต่างจากวัคซีนที่ภาครัฐนําเข้ามา และสามารถจัดส่งวัคซีนได้ทันภายในปี 2564 รวมทั้งในอนาคตกรณีที่มีการวิจัยและผลิตวัคซีนโควิด-19 เพิ่มเติม ก็สามารถนําเสนอวัคซีนทางเลือกรายการอื่นเพิ่มเติมต่อไปได้
นอกจากนี้ ที่ประชุมคณะทํางานฯยังได้สรุปการจัดหาวัคซีนโควิด-19 เพิ่มเติมสําหรับภาครัฐ ประกอบด้วย Pfizer, Sputnik V และ Johnson & Johnson และในการจัดหาวัคซีนโควิด-19 ของสถานพยาบาลเอกชนนั้น ที่ประชุมคณะทํางานฯมีความเห็นว่า ควรเป็นวัคซีนโควิด-19 ในรายการอื่น ๆ ที่ไม่ได้ให้บริการโดยภาครัฐและสถานพยาบาลของรัฐ เพื่อให้เป็นวัคซีนทางเลือกอย่างแท้จริง และไม่ให้เกิดความซ้ําซ้อนกับภาครัฐ เช่น Moderna, Sinopharm หรือวัคซีนอื่นที่มีการขึ้นทะเบียนต่อไปในอนาคต โดยขอให้มีการควบคุมราคาการให้บริการในการฉีดวัคซีนโควิด-19 ทางเลือกให้กับประชาชนในสถานพยาบาลเอกชนให้สมเหตุสมผล และมีราคาที่เหมาะสม ซึ่งที่ประชุมคณะทํางานฯได้มอบหมายให้สํานักงานคณะกรรมการอาหารและยา (อย.) ช่วยผลักดันให้มีบริษัทผลิตและจัดจําหน่ายวัคซีนเข้ามาขึ้นทะเบียนในประเทศไทยให้เพิ่มมากขึ้น
ทั้งนี้ สําหรับการจัดหาวัคซีนในสถานพยาบาลเอกชน นั้น องค์การเภสัชกรรมจะเป็นผู้บริหารจัดการและประสานกับบริษัทผู้ผลิตหรือตัวแทนจําหน่ายวัคซีน โดยจะต้องดําเนินการให้เป็นไปตามกฎหมายที่เกี่ยวข้องกับความรับผิดชอบต่อความเสียหายที่เกิดขึ้นจากสินค้าไม่ปลอดภัย (Product Liability) และสถานพยาบาลเอกชน/ภาคเอกชนที่ประสงค์จะนําเข้าวัคซีนโควิด-19 ทางเลือก จะเป็นผู้รับผิดชอบในส่วนอื่นที่เกี่ยวข้อง ซึ่งจะต้องชําระเงินจองวัคซีนโควิด-19 ทางเลือกล่วงหน้าให้แก่องค์การเภสัชกรรมเต็มจํานวนมูลค่าการสั่งซื้อ (100%) รวมทั้ง จัดทําประกันสําหรับกรณีผลข้างเคียงที่เกิดขึ้นจากการฉีดวัคซีนให้กับประชาชน โดยภาคเอกชนที่มีความประสงค์จะขอนําเข้าวัคซีนทางเลือก สามารถดําเนินการแต่งตั้งตัวแทนจากบริษัทวัคซีนต้นทางและยื่นหนังสือต่อองค์การเภสัชกรรม โดยที่ประชุมคณะทํางานฯเห็นควรมอบหมายให้องค์การเภสัชกรรมเป็นผู้ลงนามในหนังสือแสดงเจตจํานง (Letter of Intent : LOI) เพื่อดําเนินการร่วมกับภาคเอกชนในการจัดหาวัคซีน ซึ่งจะต้องได้รับความเห็นชอบจากคณะกรรมการจัดหาวัคซีนที่มีปลัดกระทรวงสาธารณสุขเป็นประธาน
.......................
รัฐบาลไทย-ข่าวทำเนียบรัฐบาล-วันคล้ายวันสถาปนากระทรวงอุตสาหกรรม ครบรอบ 79 ปี
วันศุกร์ที่ 7 พฤษภาคม 2564
วันคล้ายวันสถาปนากระทรวงอุตสาหกรรม ครบรอบ 79 ปี
รัฐมนตรีว่าการกระทรวงอุตสาหกรรม เป็นประธานในงานวันคล้ายวันสถาปนากระทรวงอุตสาหกรรม ครบรอบ 79 ปี
วันนี้ (7 พฤษภาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในงานวันคล้ายวันสถาปนากระทรวงอุตสาหกรรม ครบรอบ 79 ปี โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหารระดับสูง ข้าราชการและพนักงานกระทรวงอุตสาหกรรม เข้าร่วมงาน โดยภายในงานมีพิธีถวายเครื่องบวงสรวงองค์พระนารายณ์และพระภูมิ ณ กระทรวงอุตสาหกรรม
รัฐบาลไทย-ข่าวทำเนียบรัฐบาล-‘พล.ต.อ.อดุลย์’ปธ.กมธ.แรงงาน วุฒิสภา มอบเงินและสิ่งของแก่จังหวัดนครพนม สู้โควิด-19
วันศุกร์ที่ 7 พฤษภาคม 2564
‘พล.ต.อ.อดุลย์’ปธ.กมธ.แรงงาน วุฒิสภา มอบเงินและสิ่งของแก่จังหวัดนครพนม สู้โควิด-19
ประธานคณะกรรมาธิการการแรงงาน วุฒิสภาในนามโครงการสมาชิกวุฒิสภาพบประชาชนในพื้นที่จังหวัดภาคตะวันออกเฉียงเหนือ (ตอนบน) และ มูลนิธิ พล.ต.อ.อดุลย์ แสงสิงแก้ว ร่วมกับ เครือซีพี และภาคเอกชน มอบเงินและสิ่งของแก่ผู้ว่าราชการจังหวัดนครพนม
พล.ต.อ.อดุลย์ แสงสิงแก้ว สมาชิกวุฒิสภา ประธานคณะกรรมาธิการการแรงงาน วุฒิสภาในนามโครงการสมาชิกวุฒิสภาพบประชาชนในพื้นที่จังหวัดภาคตะวันออกเฉียงเหนือ (ตอนบน) และ มูลนิธิ พล.ต.อ.อดุลย์ แสงสิงแก้ว ร่วมกับ เครือซีพี และภาคเอกชน มอบเงินและสิ่งของแก่ผู้ว่าราชการจังหวัดนครพนม นําไปส่งมอบแก่บุคลากรทางการแพทย์และเจ้าหน้าที่เพื่อป้องกันโควิด-19
เมื่อวันศุกร์ที่ 7 พฤษภาคม 2564 เวลา 09.00 น. พล.ต.อ.อดุลย์ แสงสิงแก้ว สมาชิกวุฒิสภา ประธานคณะกรรมาธิการการแรงงาน วุฒิสภา ในนาม โครงการสมาชิกวุฒิสภาพบประชาชนในพื้นที่จังหวัดภาคตะวันออกเฉียงเหนือ (ตอนบน) และ มูลนิธิ พล.ต.อ.อดุลย์ แสงสิงแก้ว ร่วมกับ เครือเจริญโภคภัณฑ์ (CP) บริษัท วิริยะประกันภัย จํากัด (มหาชน) บริษัท อีซี่ออลชัวร์ อินชัวรันซ์ โบรกเกอร์ จํากัด ได้มอบเงิน หน้ากากอนามัย และสิ่งของอุปโภคบริโภค ให้กับ บุคลากรทางการแพทย์ ข้าราชการตํารวจ ข้าราชการพลเรือน ประชาชน ชาวจังหวัดนครพนม เพื่อใช้ป้องกันไวรัสโควิด-19 ประกอบด้วย เงินสด จํานวน 200,000 บาท หน้ากากอนามัย จํานวน 60,000 ชิ้น ไข่ไก่ จํานวน 10,000 ฟอง รวมมูลค่ากว่า 300,000 บาท โดยมี นายไกรสร กองฉลาด ผู้ว่าราชการจังหวัดนครพนม พล.ต.ต.ธนชาติ รอดคลองตัน ผู้บังคับการตํารวจภูธรจังหวัดนครพนม นายแพทย์สมโภชน์ กังวานธีรวัฒน์ ผู้อํานวยการโรงพยาบาลนครพนม และผู้นําชุมชน เป็นผู้แทนรับมอบเพื่อแจกจ่ายตามวัตถุประสงค์ต่อไป
รัฐบาลไทย-ข่าวทำเนียบรัฐบาล-รมว.สุชาติ สั่ง ปูพรมตรวจโควิด-19 เชิงรุก แก่แรงงานในโรงงาน 7 จังหวัดพื้นที่เสี่ยง
วันศุกร์ที่ 7 พฤษภาคม 2564
รมว.สุชาติ สั่ง ปูพรมตรวจโควิด-19 เชิงรุก แก่แรงงานในโรงงาน 7 จังหวัดพื้นที่เสี่ยง
รัฐมนตรีว่าการกระทรวงแรงงาน เผย นายกรัฐมนตรีห่วงใยพี่น้องผู้ใช้แรงงาน ในสถานประกอบการในพื้นที่สีแดงเข้ม เช่น นนทบุรี ปทุมธานี สมุทรปราการ ชลบุรี ระยอง สมุทรสาคร และพระนครศรีอยุธยา ร่วมมือกับโรงพยาบาลในเครือข่ายประกันสังคมบูรณาการทํางานเชิงรุก
นายสุชาติ ชมกลิ่น รัฐมนตรีว่าการกระทรวงแรงงาน เผย นายกรัฐมนตรีห่วงใยพี่น้องผู้ใช้แรงงาน ในสถานประกอบการในพื้นที่สีแดงเข้ม เช่น นนทบุรี ปทุมธานี สมุทรปราการ ชลบุรี ระยอง สมุทรสาคร และพระนครศรีอยุธยา ร่วมมือกับโรงพยาบาลในเครือข่ายประกันสังคมบูรณาการทํางานเชิงรุก จัดรถโมบายตู้ตรวจโรคไปให้ลูกจ้างที่เข้าข่ายกลุ่มเสี่ยงต่อการสัมผัสเชื้อได้รับการตรวจคัดกรองหาเชื้อโควิด-19 ถึงสถานประกอบการ
เมื่อวันที่ 7 พฤษภาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานถึงสถานการณ์การแพร่ระบาดของโรคโควิด-19 เนื่องจากสภาพปัญหาในปัจจุบันได้เกิดการแพร่ระบาดในวงกว้าง และมีอัตราการติดเชื้อเพิ่มมากขึ้นอย่างต่อเนื่อง จึงได้มีดําริกําชับให้กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี เพิ่มจุดตรวจคัดกรองหาเชื้อโควิด-19 เชิงรุกแก่แรงงานในสถานประกอบการเพื่อเร่งควบคุมสถานการณ์การแพร่ระบาดในจังหวัดพื้นที่สีแดงเข้ม เช่น นนทบุรี ปทุมธานี สมุทรปราการ ชลบุรี ระยอง สมุทรสาคร และพระนครศรีอยุธยา เป็นต้น
นายสุชาติกล่าวต่อว่า ผมได้สั่งการให้สํานักงานประกันสังคมจังหวัดพื้นที่สีแดงเข้ม ร่วมมือกับโรงพยาบาลในเครือข่ายประกันสังคมในพื้นที่ เพื่อบูรณาการทํางานเชิงรุก จัดรถโมบาย ตู้ตรวจโรคไปตั้งยังสถานประกอบการให้ลูกจ้างที่เข้าข่ายกลุ่มเสี่ยงต่อการสัมผัสเชื้อได้รับการตรวจคัดกรองหาเชื้อโควิด-19 เพื่อให้ทราบผลภายใต้ 24 – 48 ชั่วโมง ซึ่งหากตรวจพบเชื้อก็จะต้องเข้าสู่กระบวนการควบคุมดูแลรักษาตามที่กระทรวงสาธารณสุขกําหนด โดยลูกจ้างในสถานประกอบการไม่ต้องเสียค่าใช้จ่ายในการตรวจ
“ผมได้กําชับให้ทุกส่วนราชการในสังกัดกระทรวงแรงงานทุกพื้นที่ โดยเฉพาะพื้นที่สีแดงเข้มได้ชี้แจงทําความเข้าใจกับนายจ้างสถานประกอบการ เพื่อให้ลูกจ้างรู้จักวิธีการป้องกันจากการแพร่ระบาดของโควิด -19 รวมทั้งให้ความร่วมมือกับคณะกรรมการโรคติดต่อจังหวัดและทุกภาคส่วนที่เกี่ยวข้อง เพื่อควบคุมป้องกันการแพร่ระบาดของโควิด-19 ทั้งในกลุ่มแรงงานไทย แรงงานต่างด้าวในสถานประกอบการ รวมทั้งการออกประกาศห้ามเคลื่อนย้ายแรงงานต่างด้าวในทุกกรณีและจัดให้มีมาตรการเฝ้าระวังและตรวจสอบคัดกรองโรค เช่น การประชาสัมพันธ์สร้างการรับรู้ให้สวมหน้ากากอนามัย ล้างมือด้วยเจลแอลกอฮอล์ ”นายสุชาติกล่าวในท้ายสุด